Title: Projekt na poskytnutie pomoci na podporu zamestnanosti a vzdelávania
Author: Kubalova
Last saved by: MPSVR SR
Company: nupgr

Projekt na poskytnutie príspevku  na vzdelávanie a prípravu zamestnancov a príspevku na vytvorenie pracovných miest pre spoločnosť PSA Peugeot Citroën Automobiles Slovakia, s r.o.

1.	Cieľ projektu

Cieľom projektu je podpora zamestnanosti a vzdelávania pre trh práce uchádzačov o zamestnanie, záujemcov o zamestnanie a zamestnancov súvisiacich s realizáciou významných investícií schválených vládou SR prostredníctvom poskytnutia štátnej pomoci pre spoločnosť PSA Peugeot Citroën Automobiles Slovakia, s r.o. Trnava.
Investičný projekt PSA Peugeot Citroën Automobiles Slovakia, s r.o. bol na základe rozhodnutia Ministerstva hospodárstva Slovenskej republiky č. 62/2003-001 zo dňa 13. februára 2003 osvedčený ako významná investícia, ktorej realizácia je vo verejnom záujme.

2.	Špecifické ciele projektu

-	zvýšenie počtu vytvorených pracovných miest u zamestnávateľov pre znevýhodnené skupiny na trhu práce,
-	zlepšenie zamestnateľnosti zamestnancov, uchádzačov o zamestnanie a záujemcov o zamestnanie prostredníctvom vzdelávania a prípravy pre trh práce orientovaných na všeobecné a špecifické vzdelávanie uplatniteľné okrem PSA Peugeot Citroën Automobiles Slovakia, s r.o. aj v ďalších odvetviach automobilového priemyslu u iných zamestnávateľov a taktiež v službách, ktoré poskytujú malé a stredné podniky,  
-	poskytnutie príspevku na vzdelávanie a prípravu zamestnancov a príspevku na vytvorenie pracovných miest pre spoločnosť PSA Peugeot Citroën Automobiles Slovakia s r. o. v súlade so zmenou právneho rámca vyplývajúceho z nadobudnutia účinnosti zákona č. 5/2004 Z. z. o službách zamestnanosti a o zmene a doplnení niektorých zákonov a v dôsledku zrušenia zákona č. 387/1996 Z. z. o zamestnanosti v znení neskorších predpisov,
-	poskytnutie vyššie uvedených príspevkov  v roku 2004  v sume 300 mil. Sk na základe prehodnotenia a zmeny časového harmonogramu čerpania príspevkov spoločnosti PSA Peugeot  Citroën Automobiles  Slovakia s r. o.   

3.	Právny rámec projektu

Svojimi uzneseniami č.18 zo dňa 8. januára 2003 a č. 884 zo dňa 22. septembra 2003 vláda SR súhlasila s uzavretím Zmluvy o investičnej spolupráci medzi Slovenskou republikou, mestom Trnava a PSA Peugeot  Citroën Automobiles  S.A.

Ministerstvo hospodárstva SR v súlade  s § 4 ods. 5 zákona  č. 565/2001 Z. z. o investičných stimuloch a o zmene a doplnení niektorých zákonov,  s § 1 zákona č. 231/1999 Z. z. o štátnej pomoci v znení neskorších predpisov a v súlade s oznámením o schválení štátnej pomoci číslo 2764/2003 zo dňa 14.10.2003 vydalo rozhodnutie o poskytnutí štátnej pomoci pre žiadateľa a príjemcu investičných stimulov spoločnosti PSA Peugeot Citroën Automobiles  Slovakia s r. o. 

Rozsah záväzkov vyplývajúci pre rezort práce, sociálnych vecí a rodiny SR je stanovený v  bode III. a IV. rozhodnutia MH SR č. 6/2003 o poskytnutí štátnej pomoci pre žiadateľa a príjemcu investičných stimulov spoločnosti PSA Peugeot Citroën Automobiles  Slovakia s r. o. Podľa tohto rozhodnutia sa mala poskytnúť tejto spoločnosti štátna pomoc vo forme:

•	III. príspevku na vytvorenie nových pracovných miest podľa §93 a) zákona č. 387/1996 Z.z. o zamestnanosti v znení neskorších predpisov v rámci investičných stimulov vo výške 40 000,- Sk na jedno pracovné miesto, v celkovej maximálnej výške 245.000.000,- Sk; a 
•	IV. príspevku na rekvalifikáciu zamestnancov prijatých na vytvorené pracovné miesto podľa § 84 a) zákona č. 387/1996 Z. z. o zamestnanosti v znení neskorších predpisov v rámci investičných stimulov vo výške 35% zo skutočne vynaložených oprávnených nákladov príjemcu štátnej pomoci na školenie a rekvalifikáciu celkového počtu novoprijatých zamestnancov v maximálnej výške 480.000.000,- Sk

Z dôvodu zrušenia zákona č. 387/1996 Z. z. o zamestnanosti v znení neskorších predpisov a nadobudnutia účinnosti zákona č. 5/2004 Z. z. o službách zamestnanosti a o zmene a doplnení niektorých zákonov dňa 1.2. 2004, nastala zmena právneho rámca na poskytnutie uvedených foriem schválenej štátnej pomoci, ktorých notifikácia bola zaslaná Európskej komisii na preskúmanie. Uvedený zákon o službách zamestnanosti už neupravuje samostatné nástroje aktívnej politiky trhu práce smerované k investičným stimulom.

V súlade s bodom č. VIII. oznámenia Úradu pre štátnu pomoc je poskytovateľ štátnej pomoci povinný oznámiť Úradu pre štátnu pomoc všetky zmeny týkajúce sa poskytovania štátnej pomoci. Z uvedených dôvodov je potrebné definovať nový právny rámec domácej legislatívy na poskytnutie obidvoch foriem schválenej štátnej pomoci. Nový právny rámec na poskytnutie štátnej pomoci v pôsobnosti rezortu práce, sociálnych vecí a rodiny je definovaný týmto projektom.

Na dodržanie finančných záväzkov vyplývajúcich zo Zmluvy o investičnej spolupráci pre rezort práce, sociálnych vecí a rodiny SR navrhuje MPSVR postupovať podľa § 54 ods.2 písm. e) zákona č. 5/2004 Z. z. o službách zamestnanosti, v rámci ktorého sa poskytujú príspevky na projekty a programy podpory zamestnanosti a vzdelávania a prípravy pre trh práce uchádzačov o zamestnanie, záujemcov o zamestnanie a zamestnancov súvisiace s realizáciou významných investícií, ktoré schváli vláda SR,  realizuje Ústredie práce, sociálnych vecí a rodiny a ktoré budú financované zo štátneho rozpočtu alebo iných zdrojov.  
	
4.	Stručný popis projektu

Účelom projektu je zabezpečiť poskytnutie príspevku na vzdelávanie a prípravu zamestnancov a príspevku na vytvorenie pracovných miest pre spoločnosť PSA Peugeot Citroën Automobiles Slovakia s r. o., ktorá vybuduje v súlade so Zmluvou o investičnej spolupráci závod na výrobu osobných automobilov v lokalite Trnava – Juh. Výrobná kapacita bude predstavovať 300 000 motorových vozidiel ročne , čím sa dosiahne vytvorenie cca 3 500 nových pracovných miest. Zároveň sa v susedných regiónoch závodu  podporí vytvorenie ďalších pracovných miest na poskytovanie služieb prostredníctvom subdodávateľov z malých a stredných podnikov (predpokladá sa vytvorenie ďalších približne 4 500 – 6 000 novovytvorených pracovných  miest). 

Nadväzne na začatie výstavby závodu prezentovala spoločnosť PSA Peugeot Citroën Automobiles Slovakia s r. o.  začiatkom marca t.r. vlastný projekt vzdelávania pre závod PSA Peugeot Citroën Automobiles Slovakia, s.r.o. v Trnave týkajúci sa vytvárania 3 500 nových pracovných miest a zmeny časového harmonogramu prijímania a vzdelávania a prípravy vlastných zamestnancov oproti pôvodnému finančnému plánu na roky 2005 – 2006 na obdobie rokov 2004 – 2006.  Prezentovaný projekt je založený na partnerskej medzinárodnej  spolupráci a osvedčených skúsenostiach francúzskych partnerov a zároveň je príležitosťou na podporu modernizácie systému odborného vzdelávania pre rezort školstva v SR. 

Na zabezpečení projektu vzdelávania a prípravy zamestnancov pre závod PSA Peugeot Citroën Automobiles Slovakia, s.r.o. v Trnave sa budú formou partnerskej dohody spolupodieľať  nasledovní kľúčoví partneri: Ministerstvo školstva SR, Bratislavský a Trnavský samosprávny kraj, Ministerstvo školstva Francúzskej republiky (v spolupráci s Asociáciou pre odborné vzdelávanie dospelých - AFPA) a PSA Peugeot Citroën.

PSA Peugeot Citroën Automobiles Slovakia, s.r.o. je zodpovedné za manažment prijímania, vzdelávania a prípravy zamestnancov. Na tento účel sa bude v rámci projektu poskytovať pre PSA Peugeot Citroën  Automobiles Slovakia, s.r.o. nasledovná štátna pomoc :
-	regionálna štátna pomoc formou poskytnutia príspevku na vytvorenie pracovných miest v súlade s multisektorálnym rámcom regionálnej pomoci pre veľké investičné projekty uverejnenom v Úradnom vestníku  C 70/04 2002,  ako aj v súlade so Smernicou o národnej regionálnej pomoci uverejnenej v Úradnom vestníku C 74, 10.3.1998.
-	štátna pomoc na vzdelávanie zamestnancov vo forme príspevku na vzdelávanie a prípravu zamestnancov v súlade s Nariadením komisie (ES) č. 68/2001 o uplatňovaní článkov 87 a 88 Zmluvy o založení ES o štátnej pomoci na vzdelávanie a zákona NR SR č. 231/1999 Z.z. o štátnej pomoci v znení neskorších predpisov.

4.1 Poskytnutie príspevku na vytvorenie pracovných miest v sume najviac  247 mil. Sk. na roky 2004 - 2006.

V súlade vyššie uvedenou legislatívou ES pre oblasť štátnej pomoci bude maximálna intenzita regionálnej pomoci 15 % z  oprávnených nákladov na celkovú cenu práce (náklady na mzdu obsahujúcu hrubá mzda t.j. pred zdanením a  úhrada poistného na zdravotného poistenie, poistného na sociálne poistenie a príspevku na starobné dôchodkové sporenie platených zamestnávateľom) za obdobie dvoch rokov na vytvorené pracovné miesta. Príspevok Ústredia práce, sociálnych vecí a rodiny na vytvorenie 3 500 pracovných miest  sa poskytne najviac vo výške 247 010 400 Sk.
(Presná špecifikácia nákladov na stanovenie výšky príspevku je uvedená v prílohe č. 1)

4.1.1  Štruktúra vytváraných pracovných miest

Plánované pracovné zaradenie prijímaných pracovníkov vychádza z kategorizácie, ktorá je rozdelená na robotníkov a stredných riadiacich a výkonných pracovníkov, v závislosti od príslušných technologických postupov podniku.

V nasledujúcej tabuľke sú uvedené počty vytváraných pracovných miest podľa štruktúry, ktorá kopíruje príslušné technologické procesy:

Technologický proces | Robotníci | Riadiaci pracovníci a technici | Celkom
Lisovanie | 140 | 31 | 171
Zvárovňa | 1255 | 88 | 1343
Lakovanie | 280 | 47 | 327
Montáž | 1265 | 106 | 1371
Iné* | 60 | 228 | 288
Celkom | 3000 | 500 | 3500
*iné  zahŕňa riadenie, sociálne a personálne zdroje, kontrolu kvality, koordináciu výroby, ekonomické monitorovanie, údržbu a všeobecné zariadenia.

4.1.2  Štruktúra nákladov na celkovú cenu práce (CCP ) na obdobie 2 rokov 

Náklady PSA Peugeot Citroën Automobiles Slovakia, s.r.o. na CCP - spojené s vytvorením 3500 priamych pracovných príležitostí do roku 2006 sa vo  finančnom vyčíslení odhaduje na sumu 1,64 mld. Sk.

Príspevok Ústredia práce, sociálnych vecí a rodiny predstavuje z uvedenej sumy max.15 % intenzitu regionálnej pomoci z celkovej ceny práce  3500 zamestnancov počas 2 rokov, najviac 247 mil. Sk.
      
Rok vytvorenia PM

Výška 

príspevku

Počet PM

Výška 

príspevku

Počet PM

Výška 

príspevku

1

2

3

4

5

6

Riadiaci pracovníci a technici

280

40 203

200

28 716

20

2 872

71 791

Robotníci

250

14 602

1 230

71 840

1 520

88 778

175 219

SPOLU

530

54 805

1 430

100 556

1 540

91 649

247 010

Kategórie vytvorených miest

Počet PM

( v tis. Sk)

Rok 2004

ROK 2005

ROK 2006

Spolu príspevok  

3500 PM    (r.2004 - 

2006)

Plánované začatie čerpania príspevku na vytvorenie pracovných miest sa predpokladá v roku 2005. Ukončenie poskytovania príspevku sa predpokladá v roku 2007.
Robotníci : 3000 miest  (príspevok Ústredia práce, sociálnych vecí a rodiny na obdobie 2 rokov; max. intenzita pomoci 175 mil. Sk)

Riadiaci pracovníci a technici:  500 miest
(príspevok Ústredia práce, sociálnych vecí a rodiny na obdobie 2 rokov ; max. intenzita pomoci 72 mil.Sk)

Podmienky a spôsob financovania budú obsahom Zmluvy medzi Ústredím práce sociálnych vecí a rodiny a PSA Peugeot Citroën Automobiles Slovakia, s.r.o. v súlade vyššie uvedenými dokumentami.

 4.1.3 Rozdelenie podľa pracovnej kategorizácie 

Robotníci – obslužný personál
Stredná riadiaca úroveň – technici , nižší riadiaci pracovníci
Výkonný personál – management  

Pracovné miesta podľa štruktúry, ktorá kopíruje príslušné technologické procesy:

Technologický proces | Robotníci | Riadiaci pracovníci a technici | Celkom
Lisovanie | 140 | 31 | 171
Zvárovňa | 1255 | 88 | 1343
Lakovanie | 280 | 47 | 327
Montáž | 1265 | 106 | 1371
Iné* | 60 | 228 | 288
Celkom | 3000 | 500 | 3500
*iné zahŕňa riadenie, sociálne a personálne zdroje, kontrolu kvality, koordináciu výroby, ekonomické monitorovanie, údržbu a všeobecné zariadenia.

4.1.4 Vývoj nárastu vytváraných pracovných miest do roku 2006

Vytvorené pracovné miesta (odhad - 3 500 pracovných miest)
| 2004 | 2005 | 2006 | Celkom | %
Riadiaci pracovníci a technici | 280 | 200 | 20 | 500 | 14,3 %
Robotníci | 250 | 1 230 | 1 520 | 3 000 | 85,7 %
Celkom | 530 | 1 430 | 1 540 | 3 500 | 100%

Počet vytvorených pracovných miest sa môže zmeniť a vzrásť až o 10 %, oproti stanovenému počtu 3 500 pracovných miest, ktorý je považovaný za minimum.

4.2. Poskytnutie príspevku na vzdelávanie a prípravu zamestnancov prostredníctvom implementácie projektu vzdelávania pre PSA Peugeot Citroën Automobiles Slovakia, s.r.o. v sume najviac 480 mil. Sk. na roky 2004 - 2006.  

Právnym základom sa poskytovanie štátnej pomoci je Nariadenie Komisie (ES) č. 68/2001 z 12. januára o uplatňovaní článkov 87 a 88 Zmluvy o založení ES o štátnej pomoci na vzdelávanie a § 7a zákona NR SR č. 231/ Z. z. o štátnej pomoci v znení neskorších predpisov.

Účelom pomoci je podpora špecifického a všeobecného vzdelávania a prípravy zamestnancov PSA Peugeot Citroën Automobiles Slovakia, s.r.o. zamestnávateľa s cieľom zvýšiť ich vzdelanostnú úroveň, pracovný potenciál a adaptabilitu.

Spoločnosť PSA Peugeot Citroën Automobiles Slovakia, s.r.o. bude realizovať:
 
a) Špecifické vzdelávanie, t.j. je teoretickú alebo praktickú prípravu, ktorá poskytuje vedomosti a odborné zručnosti využiteľné u súčasného zamestnávateľa a ktoré sú iba čiastočne využiteľné u iných zamestnávateľov.
b) Všeobecné vzdelávanie, t.j. je teoretickú alebo praktickú prípravu, ktorá poskytuje vedomosti a odborné zručnosti široko využiteľné u viacerých zamestnávateľov a ktoré prispievajú k zlepšeniu zamestnateľnosti zamestnancov.

Oprávnenými nákladmi  sú náklady príjemcu pomoci, ktoré mu vzniknú v priamej súvislosti s realizáciou vzdelávania a prípravy zamestnancov:
a)	personálne náklady organizátorov vzdelávania
(b)	cestovné výdavky organizátorov a účastníkov vzdelávania;
(c)	iné bežné výdavky, napr. materiály a pomocné materiály
(d)	odpisy nástrojov a zariadení, ak sa používajú výlučne na projekt vzdelávania a prípravy zamestnancov,
(e)	náklady na poradenské a konzultačné služby súvisiace s projektom vzdelávania a prípravy zamestnancov,
(f)	personálne náklady účastníkov školenia do výšky celkových ostatných oprávnených nákladov uvedených v bodoch (a) až (e). Do úvahy sa môžu vziať iba hodiny, počas ktorých sa účastníci skutočne zúčastňujú na vzdelávaní, po odpočítaní všetkých produktívnych hodín alebo rovnocenných hodín.
Oprávnené náklady budú doložené dokladmi, ktoré musia byť transparentné a rozpísané na jednotlivé položky.
4.2.1 Predpokladané oprávnené náklady vzdelávania a prípravy zamestnancov podľa jednotlivých rokov a maximálna výška pomoci na vzdelávanie (v mil. Sk.):
| 2004 | 2005 | 2006 | Spolu
Predpokladané oprávnené náklady  PSA Peugeot Citroën Automobiles Slovakia, s.r.o. | 485,7 | 590,2 | 519,7 | 1 595,6
Maximálna výška pomoci na vzdelávanie | 300 | 100 | 80 | 480

(Presná špecifikácia nákladov na stanovenie výšky príspevku na vzdelávanie a prípravu zamestnancov je uvedená v prílohe č. 2)
Maximálna intenzita pomoci bude nasledovná:
a) v prípade špecifického vzdelávania 35% z oprávnených nákladov
b) v prípade všeobecného vzdelávania 60% z oprávnených nákladov. 

Vzdelávanie a príprava (školenie) robotníkov bude realizované na Slovensku; školenie manažérov a technikov bude realizované 49% vo Francúzsku a 51% na Slovensku.
 33% vzdelávacích zariadení sa bude nachádzať v slovenských univerzitách a školách, 66% v závode PCA Trnava.
Priemerná dĺžka trvania vzdelávania a prípravy (školenia) bude 2 mesiace pre robotníkov a 7 mesiacov pre manažérov a technikov.

4.2.2 Počet zamestnancov, ktorým bude poskytnuté vzdelávanie a príprava 
Počas rokov 2004 – 2006 bude každému prijatému zamestnancovi na novovytvorené pracovné miesto poskytnuté vzdelávanie a príprava. Jedná sa o 3.500 zamestnancov, ktorým bude poskytnuté vzdelávanie a príprava v súlade s vytvorenými pracovnými miestami.

4.2.3 Miesto a typ vzdelávania a prípravy zamestnancov

Pred začatím výroby bude všetkým zamestnancom poskytnuté vzdelávanie a príprava v priestoroch prenajatých spoločnosťou PSA Peugeot Citroën Automobiles Slovakia, s.r.o. prostredníctvom slovenských a francúzskych školiteľov. Z hľadiska typu vzdelávania a prípravy - vzdelávanie v triedach a v laboratóriu.

	Z celkového „vzdelávania a prípravy“ približne 20% je možné považovať za „špecifické vzdelávanie“ a približne 80% za „všeobecné vzdelávanie“. 

Vzdelávanie a príprava bude pozostávať z:
-	orientácie v rámci PSA Peugeot Citroën Automobiles Slovakia, s.r.o. (približne 1% vzdelávania; považované za „špecifické“)
-	vzdelávanie na výkon technických funkcií (80% vzdelávania a prípravy; považované za „všeobecné“), 	ktoré môže byť použité v iných ekonomických oblastiach (jazyky, počítačové školenia) a v 	iných častiach automobilového sektora (výrobcovia alebo dodávatelia).
-	v niektorých prípadoch, vzdelávanie týkajúce sa špecifických postupov PSA Peugeot Citroën Automobiles Slovakia, s.r.o. (19% vzdelávania; považované za „špecifické“)

HODNOTIACI TEST

PSA

Modul

Školenie pre

Aktualizácia

Školenie

školení

« Špeciálne »

«Profesie »

Školenia pre rôzne «Profesie»

Špeciálne školenia pre rôzne procesy a
technológie

Povinné úvodné aktualizovanie školení

Modul štandardnej integrácie PSA

Priemyselná údržba
Kontrola automatickej inštalácie
Kvalita
Riadenie výroby
Náväznosť na výrobu
Merania
atď...

Skupina životné prostredie, bezpečnosť a kvalita…

(vo Francúzsku alebo na Slovensku)

Bodové zváranie
lakovanie
lisovanie

Programovateľné automaty
Elektrotechnológia
Bezpečnosť s elektrinou
Pneumatiky
Hydrauliky
3D meranie atď...

1% PSA		   80 %  odborné stredné školy	19%PSA pracovné školy

Špecifické vzdelávanie sa bude realizovať v závode PCA Trnava.
Všeobecné vzdelávanie sa bude realizovať vo vzdelávacích priestoroch prenajatých PSA Peugeot Citroën Automobiles Slovakia, s.r.o., ktoré boli vybrané po dôkladnom zisťovaní expertmi PSA a zástupcami ministerstva školstva SR v bratislavskom a trnavskom regióne ako jediné priestory vyhovujúce kritériám pre vzdelávacie moduly: 
-	Strojnícka fakulta Technickej univerzity v Bratislave
-	Stredná škola strojnícka v Bratislave
-	v Trnave - stredná škola elektrotechnická a strojnícka
-	stredná škola dopravná v Trnave

4.2.4 Časový harmonogram vzdelávania pre jednotlivé roky
PSA Peugeot Citroën Automobiles Slovakia, s.r.o. predložila detailný harmonogram na  885 školení rozdelený do 1160 modulov podľa profesií a technologických procesov na roky 2004-2006 alebo etáp.

4.2.5 Začiatok a ukončenie vzdelávania a prípravy zamestnancov 

Vzdelávanie a príprava zamestnancov začne v júni 2004 a ukončí sa v decembri 2006 pre  3500 zamestnancov. 

4.2.6 Organizácia vzdelávania

PSA Peugeot Citroën Automobiles Slovakia, s.r.o. bude manažovať  vzdelávanie a prípravu počas trvania projektu. Vzdelávací plán nepredpokladá vzdelávanie zamestnancov v iných inštitúciách, pretože PSA Peugeot Citroën Automobiles Slovakia, s.r.o. bude mať prenajaté priestory vo vzdelávacích zariadeniach a v niektorých prípadoch bude využívať učiteľov zamestnaných v týchto inštitúciách. Všeobecné technické vzdelávanie a školenie bude prednášané v súlade so slovenskými štandardami vzdelávania a taktiež s využitím pomoci zo stany francúzskeho vzdelávacieho systému, ako aj odborníkov PSA Peugeot Citroën Automobiles Slovakia, s.r.o.. 

4.2.7 Náklady na prenájom zariadení v priestoroch konania vzdelávania a prípravy zamestnancov 
Prenájom vzdelávacích priestorov na obdobie 3 rokov je vypočítaný na základe priemernej ceny kancelárskej plochy v Bratislave a v Trnave nasledovne: 
Bratislava: 6000 Sk/m²/rok        Trnava: 3000 Sk/m²/rok
PSA Peugeot Citroën Automobiles Slovakia, s.r.o. bude využívať nasledovné priestory, čo predstavuje približné ročné náklady 14,8 mil. k: 

4.2.8. Predpokladaný prínos účastníkom vzdelávania a prípravy

Zámerom vzdelávania a prípravy je aby zamestnanci závodu boli schopní: 

•	Špeciálnym spôsobom zaobchádzať so zariadením PSA Peugeot Citroën Automobiles Slovakia, s.r.o. závodu (napríklad: Robot KUKA, API Rockwell,…),
•	Brať ohľad na niektoré metódy alebo procesy špecifické pre PSA Peugeot Citroën Automobiles Slovakia, s.r.o.,
•	Vedenie kontroly a sledovanie kvality výroby typický pre organizáciu PSA Peugeot Citroën Automobiles Slovakia, s.r.o. 
•	Prínosy všeobecného vzdelávania budú predstavovať 80% vzdelávacích aktivít
4.2.9. Kritéria výberu osôb zaradených do programu vzdelávania a prípravy 

Všetkým zamestnancom PSA Peugeot Citroën Automobiles Slovakia, s.r.o. bude poskytnuté vzdelávanie a príprava. Typ vzdelávania a prípravy závisí od výsledkov testov, ktoré budú spracované na základe individuálneho hodnotenia vykonaného expertmi PSA Peugeot Citroën Automobiles Slovakia, s.r.o.. Všeobecný výberový postup je nasledovný:

Absolvent vysokej školy s 5 rokmi praxe
(vo výrobných procesoch)

Absolvent bez praxe

Odborníci (Pracovne alebo postupovo)

Technická stredná škola, Bakalár, diplomovaný inžinier | Technická stredná škola, Bakalár, diplomovaný inžinier | Diplom spolu s odbornými skúsenosťami

Propozície :
Prehlbovanie a integračné moduly

Propozície :
Doplnkové školenie alebo špecifické moduly

Propozície:
Špecifické moduly

Postup :
 individuálne testy pre zaradenie 
 porovnanie s potrebami PSA 
 rozpracovanie školiaceho modulu 
 preklad a realizácia nástrojov  
     výučby 
 určenie nevyhnutných pomôcok     
     pre školenie
 počet dní trvania školenia, rozpis       
    typ potrebného školiteľa

Postup :
 testy pre zaradenie v malej 
    skupine študentov , ktorí sú v  
    poslednom roku školenia sa v 
    slovenských inštitúciách (výber)
 porovnanie s potrebami PSA 
 rozpracovanie školiaceho modulu 
 preklad a realizácia nástrojov 
    výučby 
 určenie nevyhnutných pomôcok     
     pre školenie
 počet dní trvania školenia, rozpis       
    typ potrebného školiteľa

Postup :
 individuálne testy pre zaradenie 
 porovnanie s potrebami PSA 
 rozpracovanie školiaceho modulu 
 preklad a realizácia nástrojov 
     výučby 
 určenie nevyhnutných pomôcok     
     pre školenie
 počet dní trvania školenia, rozpis       
    typ potrebného školiteľa.

4.2.10 Spôsoby ukončenia vzdelávania a prípravy

PSA Peugeot Citroën Automobiles Slovakia, s.r.o. odovzdá certifikát o absolvovaní vzdelávania a prípravy po zhodnotení nadobudnutých zručností. Obsah vzdelávania a prípravy (školení) pre vzdelávacie inštitúcie bude predložený Akreditačnej komisii Ministerstva školstva SR, ktorá zváži možnosť vydania osvedčenia (diplomu, certifikátu).

5. Inštitucionálny rámec projektu

Poskytovateľom štátnej pomoci bude Ministerstvo práce, sociálnych vecí a rodiny SR.
Vykonávateľom pomoci bude Ústredie práce, sociálnych vecí a rodiny. 

Štátna pomoc formou príspevkov na vytvorenie pracovných miest a príspevku na vzdelávanie a prípravu zamestnancov  na základe týchto podmienok:
-	vytvorené pracovné miesta, na ktoré bude poskytnutá štátna pomoc, budú zachované po dobu skutočného čerpania úľavy na dani z príjmu podľa § 35b zákona o daniach z príjmov, najmenej 5 rokov odo dňa účinnosti pracovnej zmluvy,
-	preukázať, že vytvorené pracovné miesto predstavuje celkový nárast počtu jeho zamestnancov v porovnaní s obdobím pred poskytnutím pomoci,
-	príjemca ku dňu poskytnutia uvedených príspevkov bude mať vysporiadané všetky daňové a odvodové povinnosti,
-	čestné vyhlásenie, že žiadateľ v čase podania žiadosti neeviduje neuspokojené nároky svojich zamestnancov vyplývajúcich z pracovného pomeru a žiadateľ zároveň  nie je v konkurze, likvidácii, súdom určenej správe alebo v akomkoľvek inom podobnom konaní,
-	uvedenie spolufinacujúceho subjektu, v prípade, že žiadateľ požiadal o finančné zabezpečenie i z iných zdrojov v rozsahu rozdielu medzi vlastnými zdrojmi a výškou požadovanej pomoci,
-	splnenie povinnosti príjemcu pomoci postupovať podľa zákona o verejnom obstarávaní a o zmene zákona č. 575/2001 Z. z. o organizácií činnosti vlády a organizácii ústrednej štátnej správy v znení neskorších predpisov.

Na zabezpečenie poskytnutia príspevkov na vzdelávanie a prípravu zamestnancov a príspevku na vytvorenie pracovných miest pre spoločnosť PSA Peugeot Citroën Automobiles Slovakia s.r.o. v súlade s predloženým  a schváleným projektom vládou SR podľa § 54 ods. 2 písm. e) zákona č. 5/2004 Z. z. o službách zamestnanosti uzatvorí Ústredie práce, sociálnych vecí a rodiny so spoločnosťou PSA Peugeot Citroën Automobiles Slovakia s r.o. Zmluvu o poskytnutí nenávratných finančných príspevkov podľa schváleného finančného plánu, v ktorej budú stanovené ďalšie podmienky poskytnutia pomoci. 
Podmienky a spôsob poskytnutia príspevkov budú dohodnuté v tejto zmluve.
Zmluvy budú uzavierané na každý rok. Všetky náležitosti v zmluvách budú dohodnuté v súlade s legislatívou Slovenskej republiky a ES pre oblasť poskytovania štátnej pomoci.